Publication: Magyar Közlöny
Issue: MK-2007-141 (Year: 2007, Number: 141)
Era: 2004-2010
Section: (a továbbiakban: KVI) megbízásából a kincstári vagyonnal való gazdálkodásról szóló 58/2005. (IV. 4.) Korm. rendelet
Paragraph Index: 1631

2007. májusban a múlt év azonos idõszakához képest, euróban mérve, a kiszállítások 16,5%-kal emelkedtek, a beérkezések 15,0%-kal nõttek. Ugyanezen idõszakban a magyar összkivitel közel azonos mértékben, 16,6%-kal (23 077 M euróról 26 909 M euróra) bõvült, az összbehozatal az EU-tagállamokból való beérkezésnél kevésbé nõtt, 13,2%-kal (24 190 M euróról 27 375 M euróra). Ennek megfelelõen a tagországok részesedése a magyar kivitelben 79,8%-ot (2006. I–V. hónapjában 79,9%), a behozatalban 71,3%-ot (2006. I–V. hónapjában 70,1%) tett ki. A fentiek szerint a forgalom egyenlege az egy évvel korábbi azonos idõszakban regisztrált 1469 M eurós többlethez képest most 1970 M eurós többletet mutatott, miközben a teljes magyar forgalomban mért elõzõ évi deficit 1113 M euróról 2007 májusában 466 M euróra csökkent. A tagországokkal lebonyolított áruforgalom szerkezete a SITC árufõcsoportok szerinti megoszlás alapján a következõként alakult: (2. sz. táblázat) A kiszállításban az élelmiszerek 1336 M eurót tettek ki, részesedésük így 6,2% (2006. V. hónapjában 4,8% ), a nyersanyagok értéke 470 M euró volt, mely 2,2%-os súlyt jelent (2006. V. hónapjában 2,1%), az energiahordozók 352 M eurót értek el, ez 1,6%-os részesedés (2006. V. hónapjában 2,1%), a feldolgozott termékek értéke 5950 M euró volt, ez 27,8%-os hányadnak felel meg (2006. V. hónapjában 27,8%), míg a gépek és berendezések 13 366 M eurós forgalma 62,2%-os részarányt képvisel (2006. V. hónapjában 63,2%). A beérkezések esetében az élelmiszerek 1034 M eurót tettek ki, így részesedésük 5,3% (2006. V. hónapjában 5,3%), a nyersanyagok értéke 315 M euró volt, mely 1,6%-os súlyt jelent (2006. V. hónapjában 1,6%), az energiahordozókból 663 M euró értékû érkezett be, ami 3,4%-os részaránynak felel meg (2006. V. hónapjában 3,4%), a feldolgozott termékek beérkezése 7999 M eurót ért el, ez 41,0%-os hányadnak felelt meg (2006. V. hónapjában 39,5%), míg a gépek és berendezések cikkcsoport 9494 M eurós beérkezéssel 48,7%-os részesedést reprezentált (2006. V. hónapjában 50,2 %). Tájékoztatásul közöljük az EU-n kívüli legfontosabb partnerországokkal lebonyolított forgalom adatait is (3. sz. táblázat). Ezek szerint 2007 elsõ öt hónapjában az átlagot lényegesen meghaladóan nõtt kivitelünk Oroszországba (+49%), Ukrajnába (+54%), szintén az átlag felett alakult a Szerbiába (+59%), valamint a Svájcba (+30%) irányuló exportunk is. Kisebb részesedéssel bír, de jelentõs növekedést mutat a kanadai (+43%) exportforgalom. A Kínába irányuló export üteme már csak átlag alatti mértékben nõtt (+11%). A horvátországi (+9%) exportunk is az országos átlagnál kisebb mértékben nõtt. Az USA-ba és Japánba irányuló export csökkent az elõzõ évi szinthez képest. Behozatalunkban a legnagyobb részesedéssel bíró relációk közül az orosz forgalom megközelítõleg azonos az elõzõ évivel; a kisebb volumenû ukrajnai (+40%) és Szerbiából (+45%) származó, valamint a kanadai (+118%) behozatal is jelentõsen emelkedett. Az országos átlag alatt valamivel alakult a kínai (+10%), az USA (+7%) és a japán (+3%) importunk. Svájcból a behozatal csökkent. H I V A T A L O S É R T E S Í T Õ 2007/42. szám

Source: https://magyarkozlony.hu/hivatalos-lapok/be06f6547421258974e451e470f8fea466f01a3d/dokumentumok/21fa111a7e7edada52486e61934ec9dddfee13cd/letoltes